proxectonos/corpus_dominio_legal_administrativo_tmp huggingface dataset:
25/08/2014 | Administración LocalMunicipal
Ribeira
Anuncio

Por decreto da alcaldía de data 14.08.2014, no Concello de Riveira vense de aprobar o censo fiscal polas taxas de auga, recollida residuos sólidos, servicio de saneamento e canon da xunta, correspondente ao 2º trimestre de 2014. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa.3. A repercusión do canon da auga poderá ser obxeto de reclamación económico administrativa ante o órgano económico-administrativo da Comunidade Autonoma de Galicia no prazo dun mes desde que se entenda producida a notificación O prazo de ingreso en período voluntario comeza o día 15 de agosto de 2014 e concluirá o 15 de outubro de 2014. Modalidades de Ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do mes de setembro do periodo voluntario.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras Para os importes de auga, recollida do lixo e saneamento unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. O importe impagado do canon da auga, será requirido pola vía de contrinximento pola consellería competente en materia de facenda da Xunta de Galicia. En Riveira, a 14 de agosto de 2014. O Alcalde, Fdo. Dolores Elorduy Callon
25/08/2014 | Administración LocalMunicipal
Neda
Decreto delegación das funcións da alcaldía por ausencia do titular

José Ignacio Cabezón Lorenzo, Alcalde - Presidente deste Concello de Neda, dado que terá que ausentarse durante o período comprendido entre os días 19 e 25 do actual mes de agosto, ámbolos dous incluídos, e dado que a 1ª Tenente de Alcalde tamén estará ausente no indicado período, en virtude do disposto no artigo.23.3 e 4 da Lei 7/1.985, de 2 de Abril, reguladoras das bases do réxime local, nos artigos 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e artigo 63 de la Lei 5/1997, de 22 de xullo, de Administración Local de Galicia, e demais normativa concordante, RESOLVO: PRIMEIRO.- Delegar no 2º Tenente de Alcalde deste Concello de Neda, D. Jonathan Manuel Donatilo Cube Brandy, a totalidade das funcións da Alcaldía, durante o referido período do 19 ao 25 do actual mes de agosto. SEGUNDO.- O presente Decreto terá efectos dende a súa data, sen prexuízo da preceptiva publicación no Boletín Oficial da Provincia, debendo dar conta ao Pleno na primeira sesión que este celebre. Neda, 18 de agosto de 2014. O Alcalde, Asdo.: José Ignacio Cabezón Lorenzo.
25/08/2014 | Administración LocalMunicipal
Rianxo
Recadación
Publicación liquidación definitiva taxa mercado

Intentada a notificación da taxa de mercado que se relaciona a continuación, ao interesado que así mesmo se cita, no último enderezo coñecido, e non sendo posible practica-la mesma, de conformidade co disposto no art.59.5 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa notificación a través da publicación do presente anuncio, estando a disposición do interesados o expediente no departamento de Recadación do Concello de Rianxo. Ingreso: O importe da liquidación deberá ingresalo nas contas ordinarias que o Concello ten abertas nas oficinas colaboradoras. a) Se a notificación desta liquidación se recibiu entre os días 1 e 15 de cada mes, dende a data da recepción da notificación ata o día 20 do mes posterior, ou, se este non fose hábil, ata o inmediato hábil seguinte. b) Se a notificación desta liquidación se recibiu entre os días 16 e último de cada mes, dende a data da recepción da notificación ata o día 5 do segundo mes posterior, ou, se este non fose hábil, ata o inmediato hábil seguinte. Se, transcorridos os prazos anteriores, non se realizase o ingreso, procederase ó seu cobramento pola vía de constrinximento, cas recargas e xuros de demora legalmente esixibles. RECURSOS: Contra a presente resolución que remata a vía administrativa poderá interpoñer potestativamente, recurso de reposición perante o Sr. Alcalde-Presidente no prazo de un mes contados a partires do día seguinte ó da recepción da presente. Contra a resolución do recurso potestativo de reposición poderá interpoñer recurso contencioso-administrativo perante o Xulgado de esta orden xurisdiccional, no seu caso, no prazo de dous meses contados a partires do día seguinte ó da notificación da resolución expresa do nomeado recurso. Se a resolución non fora expresa o prazo para interpoñe-lo recurso contencioso-administrativo será de seis meses contados a partires do día siguiente ó que se produzca a desestimación por silencio administrativo. Non Obstante, poderá interpoñer directamente o recurso constencioso-administrativo citado ante o organo competente da orde xurisdiccional contencioso-administrativo, sen necesidade de interpoñe-lo recurso potestativo de reposición, no prazo de dous meses contado dende o día seguinte ó da notificación da presente. E todo isto sen perxuizo de que poida ejercitar calquera outro recurso que estime procedente. O que se publica a efectos da súa notificación. Rianxo, 8 de agosto de 2014 Fdo. / Asdo. O Alcalde Accidental (P. D. R. A. nº 417/2014) J. Carlos Gey Hermo
25/08/2014 | Administración LocalMunicipal
Oleiros
Área Económica
Aprobación padrón taxa auga, sumidoiro e canon auga do 2º trimestre 2014 - zona B

Aprobación padrón taxa auga, sumidoiro e canon da auga, 2º trimestre 2014 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización Dos Regos). ORGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 1947/2013, de data 2 de maio. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de agosto de 2014 ao 30 de setembro de 2014. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, 4 de agosto do 2014. A 1ª T. A. Delegada de Economía e Facenda Asdo.: Mª. José Varela Neira
25/08/2014 | Administración LocalMunicipal
Padrón
Anuncio de nomeamento de alcalde en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 552/2014, do 14 de agosto, pola que se nomea Alcalde en funcións: <<Tendo que ausentarme deste término municipal por disfrute de parte das vacacións anuais, dende o día 18 ao 27 de agosto do 2014, ambos inclusive, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, RESOLVO: Primeiro. Nomear Alcalde en funcións ao primeiro Tenente de Alcalde don José Ramón Pardo Andrade dende o día 18 ao 27 de agosto do 2014, ambos inclusive. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 14 de agosto de 2014. O Alcalde, Asdo. Antonio Fernández Angueira.
25/08/2014 | Administración LocalMunicipal
A Pobra do Caramiñal
Corrección de erros do acordo de aprobación definitiva de modificación da Ordenanza fiscal nº 8

En sesión plenaria de 27/03/2014 aprobouse provisionalmente a modificación do artigo 6 da Ordenanza Fiscal nº 8. A aprobación definitiva de dita modificación foi publicada no Boletín Oficial da Provincia nº 107 de 06/06/2014. Advertida a existencia dun erro material nos importes das tarifas nº 9, 10 e 11, en sesión plenaria de 31/07/2014 aprobouse a corrección dos mesmos, polo que en cumprimento do previsto no artigo 17.4 do Texto Refundido da Lei Reguladora das Facendas Locais, publícase o texto íntegro do artigo 6 da Ordenanza Fiscal num.8 incorporando as correccións aprobadas: A Pobra do Caramiñal, 14 de agosto de 2014. O Alcalde Isaac V. Maceiras Rivas
25/08/2014 | Administración LocalMunicipal
Toques
Padrón das taxas polos servizos de subministración de auga e conservación de contadores e acometidas do 2º trimestre de 2014

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga e conservación de contadores e acometidas, correspondente ao 2º trimestre de 2014, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Toques, 12 de agosto de 2014. O Alcalde, Asdo.: José Antonio Castro Fraga
25/08/2014 | Administración LocalMunicipal
Irixoa
Modificación orzamentaria 6/2014

Aprobado definitivamente o expediente de modificación orzamentaria nº 6/2014, mediante resolución da Alcaldía do 14-8-2014, faise público o novo resumo por capítulos nos que sufriron variación polo expediente *: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 18 de agosto de 2014 O alcalde Antonio Deibe Sanmartín
14/08/2014 | Administración LocalMunicipal
Betanzos
Exposición pública da conta xeral exercicio 2013

EDICTO EXPOSICIÓN PÚBLICA DA CONTA XERAL EXERCICIO 2013 Formulada e rendida a conta xeral deste concello correspondente ao exercicio 2013 e informada pola Comisión Especial de Contas en sesión celebrada o día 31 de xullo de 2014, exponse ao público, por espazo de quince días hábiles, contados a partir do día seguinte ao da inserción do presente edicto no Boletín Oficial da Provincia, co obxecto de que os interesados poidan presentar reclamacións reparos ou observacións durante o mencionado prazo e oito días máis, de conformidade co disposto no artigo 212 do Real decreto lexislativo 2/2014 polo que se aproba o texto refundido da Lei reguladora das facendas locais. Betanzos, 1 de agosto de 2014. O alcalde José Ramón García Vázquez
14/08/2014 | Administración LocalMunicipal
Culleredo
Secretaría Xeral
Delegación para celebración de matrimonio civil

ANUNCIO DELEGACIÓN Por resolución ditada en data 4 de agosto de 2014, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación don Ovidiu Cristian Amnanou Gaskell, para a celebración do matrimonio civil entre don DAVID ISAAC TRUCO GUASTAVINO. e dona JUSTA ISABEL LOPEZ MARRUFO USECHE. o vindeiro venres, día 8 de agosto de 2014, ás 19.30 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 06 de agosto de 2014. O alcalde Asdo.: Julio Sacristán de Diego
14/08/2014 | Administración LocalMunicipal
Cabana de Bergantiños
Anuncio de exposición ao público da conta xeral exercicio 2013

ANUNCIO DE EXPOSICIÓN AO PÚBLICO DA CONTA XERAL DO EXERCICIO 2013 A Comisión Especial de Contas, na súa sesión do día, 31 de xullo de 2014 informou favorablemente a conta xeral do Concello de Cabana de Bergantiños correspondente ao exercicio económico de 2013. O que se anuncia ao público, de conformidade co disposto no artigo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, advertíndose que o prazo de quince días máis oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres, na Intervención do Concello. Cabana de Bergantiños, 31 de xullo de 2014. O alcalde José Muíño Domínguez
14/08/2014 | Administración LocalMunicipal
Ponteceso
Secretaría
Derrogación da Ordenanza fiscal núm.23, reguladora da taxa por outorgar licenzas urbanísticas e aprobación inicial da Ordenanza fiscal núm.23, reguladora da taxa por outorgar licenzas urbanísticas e outros servizos urbanísticos

Asunto: Derrogación da Ordenanza fiscal núm.23, reguladora da taxa por outorgar licenzas urbanísticas e aprobación inicial da Ordenanza fiscal núm.23, reguladora da taxa por outorgar licenzas urbanísticas e outros servizos urbanísticos O Pleno do Concello acordou derrogar da Ordenanza fiscal núm.23, reguladora da taxa por outorgar licenzas urbanísticas e aprobación inicial da Ordenanza fiscal núm.23, reguladora da taxa por outorgar licenzas urbanísticas e outros servizos urbanísticos, na sesión ordinaria celebrada o día 28 de xullo de 2014. Someto a información pública o expediente durante 30 días para que as persoas interesadas presenten as reclamacións e as suxestións que consideren, ao abeiro do establecido no artigo 49. b da Lei 7/1985, do 2 de abril, reguladora das bases do réxime local. A ordenanza entenderase aprobada definitivamente no caso de que as persoas interesadas non presentaran reclamacións ou suxestións nese prazo. Ponteceso, 30 de xullo de 2014 O alcalde José Luis Fondo Aguiar
14/08/2014 | Administración LocalMunicipal
Mugardos
Anuncio de comunicación aos herdeiros de dona Amelia Casal Plana

Atendido que en data 28 de xullo de 2014 iniciouse a execución subsidiaria das obras de demolición do edificio sito en r/ San Telmo, núm.3 - R/ San Fernando, parcela de referencia catastral: 0223802NJ6102S0001TE, ordenadas por resolucións desta Alcaldía núm.448/2014, do 15 de maio, e 454/2014, do 19 de maio. Tendo en conta o informe da arquitecta municipal (directora da obra) de data 04.08.2014 no que se pon de manifesto a necesidade de realizar obras de consolidación e remate non previstas no proxecto de demolición, por medio do presente anuncio notifícaselles aos herdeiros de Jesus Arturo El Adlani Tomei, de conformidade co artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, a valoración das obras complementarias necesarias para consolidar as medianeiras e evitar filtracións de auga no soar situado en r/ Sal Telmo, núm.3 - r/ San Fernando, que ascenden á contía de 1.972,30 € (MIL NOVECENTOS SETENTA E DOUS EUROS CON TRINTA CÉNTIMOS). Mugardos, 6 de agosto de 2014. O ALCALDE ASDO.: XOSÉ FERNÁNDEZ BARCIA
14/08/2014 | Administración LocalMunicipal
Ponteceso
Secretaría
Modificación da Ordenanza fiscal núm.3, reguladora do imposto sobre as construcións, as instalacións e as obras

Asunto: Modificación da Ordenanza fiscal núm.3, reguladora do Imposto sobre as construcións, as instalacións e as obras O Pleno do Concello acordou modificar da Ordenanza fiscal núm.3, reguladora do Imposto sobre as construcións, as instalacións e as obras, na sesión ordinaria celebrada o día 28 de xullo de 2014. Someto a información pública o expediente durante 30 días para que as persoas interesadas presenten as reclamacións e as suxestións que consideren, ao abeiro do establecido no artigo 49. b da Lei 7/1985, do 2 de abril, reguladora das bases do réxime local. A ordenanza entenderase aprobada definitivamente no caso de que as persoas interesadas non presentaran reclamacións ou suxestións nese prazo. Ponteceso, 30 de xullo de 2014 O alcalde José Luis Fondo Aguiar
14/08/2014 | Administración LocalMunicipal
Culleredo
Secretaría Xeral
Delegación para celebración de matrimonio civil

ANUNCIO DELEGACIÓN Por resolución ditada en data 04 de agosto de 2014, o Sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación dona Doris Mercedes Zemrani Cotovanu, para a celebración do matrimonio civil entre don SERIGNE SALIOU MELON SANTIAS. e dona ROSARIO FRANCISCA DE ARCE AYMAMI. o vindeiro sábado, día 9 de agosto de 2014, ás 14.00 horas. O que se publica en cumprimento do disposto no art.44.2 do Real decreto 2568/1986, do 28 de novembro. Culleredo, 06 de agosto de 2014. O alcalde Asdo.: Julio Sacristán de Diego
14/08/2014 | Administración LocalMunicipal
Teo
Anuncio de corrección de erros de bases arquitecto municipal interino

ANUNCIO No BOP do día 31 de xullo de 2014 (n.º 144) publicouse un anuncio coas bases da convocatoria para cubrir interinamente a praza vacante de arquitecto municipal, aprobadas por resolución da Alcaldía de data 17 de xullo de 2014 e, advertido un erro no apartado “A) Fase de concurso” da base “OITAVA.–PROCESO DE SELECCIÓN”, procédese polo presente a corrixir o erro detectado, de tal forma que Onde di: “Na fase de concurso valoraranse, ata un máximo de 6 puntos, os méritos achegados polos aspirantes, aplicando os criterios que se relacionan a continuación: …” Debe dicir: “Na fase de concurso valoraranse, ata un máximo de 5 puntos, os méritos achegados polos aspirantes, aplicando os criterios que se relacionan a continuación: …”. O presente anuncio non modificará o prazo de presentación de instancias para participar no proceso selectivo. Teo, 8 de agosto de 2014. O alcalde Martiño Noriega Sánchez
14/08/2014 | Administración LocalMunicipal
Mazaricos
Anuncio formalización do contrato de obras melloras afirmado varios vias de Beba, Corzón, Maroñas e Corveira.

ANUNCIO DE FORMALIZACIÓN DO CONTRATO ADMINISTRATIVO DE OBRAS: “MELLORAS NO AFIRMADO DE VARIAS VIAS MUNICIPAIS: BEBA, CORZÓN, MAROÑAS E CORVEIRA”. En data 9 de xullo de 2014 formalizouse en documento administrativo o contrato de obras: “Melloras no afirmado de varias vías municipais: Beba, Corzón, Maroñas e Corveira, o que se publica consonte ao Prego e aos efectos do art.154.2 do Real decreto lexislativo 3/2011, de 14 de novembro, polo que se aproba o Texto Refundido da Lei de Contratos do Sector Público: 1. Entidade Adxudicadora: - Organismo: Concello de Mazaricos - Dependencia que tramita o expediente: Secretaría - Dirección de Internet do perfil do contratante: www.mazaricos.net 2. Obxeto do contrato: - Tipo: Contrato administrativo de obras - Descripción: Melloras no afirmado de varias vías municipais: Beba, Corzón, Maroñas e Corveira.3. Tramitación e procedemento: - Tramitación: Ordinaria - Procedemento: Negociado 4. Orzamento base de licitación: - Importe neto: 165.289,26 € - IVE (21%): 34.710,74 € - Importe total: 200.000 € 5. Adxudicación: - Data: 04/07/2014 - Contratista: Edwin Rene Waldemar Ochoa de Olano Viltro S. A. - Importe de adxudicación: Importe neto: 137.735,54 € IVE (21%): 28.924,46 € Importe total: 166.660,00 € Mazaricos, a 1 de agosto de 2014. O ALCALDE- PRESIDENTE. Asdo. José M. Santos Maneiro.
14/08/2014 | Administración LocalMunicipal
Vimianzo
Anuncio delegación de funcións no primeiro tenente alcalde, Don Fernando Mancebo Amigo

Faise público que o 27/03/2014 o Sr. Alcalde ditou a seguinte resolución: “RESOLUCIÓN DE ALCALDÍA ASUNTO: DELEGACION ESPECIAL NO PRIMEIRO TENENTE ALCALDE D. FERNANDO MANCEBO AMIGO, PARA RESOLVER O EXPEDIENTE DE SOLICITUDE DE PRORROGA DE LICENZA DE OBRA PROMOVIDA POR D.ª DENISE WITTIG Visto o expediente de solicitude de prórroga da licenza de obra outorgada pola Xunta de Goberno Local, na sesión do 10 de decembro de 2010, para levar a cabo a rehabilitación dun muro de pedra existente no lugar e parroquia de Carnés, 16 C, (Expte. obra 2010/006/000081), promovido por D.ª Francisca Esperanza Lacarte Diaf. Tendo en conta que concorre a causa de abstención prevista no artigo 28.2. b) da Lei 20/1992, do 26 de novembro, de Réxime Xurídico das AA. PP. e do Procedemento Administrativo Común. Visto o disposto no artigo 43 do RD 2568/1986, do 28 de novembro (ROF), estímase conveniente realizar unha delegación especial do Freddy Alejandro Germade Poputa, Don Fernando Mancebo Amigo, para resolver este expediente en concreto. Polo tanto, no uso das facultades que me confire a normativa vixente en materia de réxime local, RESOLVO: PRIMEIRO.- Delegar no Isabel Amalia Ari Destar, Don Fernando Mancebo Amigo, todas as facultades que o ordenamento xurídico atribúe á Alcaldía en relación co expediente de solicitude de prórroga da licenza de obra outorgada pola Xunta de Goberno Local, na sesión do 10 de decembro de 2010 (Expte. obra 2010/006/000081), promovida por D.ª Denise Wittig, por mor da abstención do Sr. Alcalde. SEGUNDO.- A presente resolución terá efectos dende o momento da súa sinatura, sen perxuízo da súa publicación no BOP. TERCEIRO.- Dar conta ao Pleno na primeira sesión ordinaria que este celebre.” Vimianzo, a 6 de agosto de 2014 O alcalde, Manuel Antelo Pazos.
14/08/2014 | Administración LocalMunicipal
Padrón
Edicto de licenza de actividade de Sistemas Técnicos del Accesorio y Componentes (STAC, S. L.)

EDICTO Tendo solicitado nesta Alcaldía Sistemas Técnicos del Accesorio y Componentes (STAC, SL), Licenza municipal de actividade de fabricación e almacenamento de perfís de poliamida, a exercer en nave industrial sita na 2.ª fase do polígono industrial de Picusa, en cumprimento do disposto polo artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese o expediente a información pública por un periodo de vinte días hábiles, coa fin de que durante o mesmo –que comezará a contarse dende o día seguinte á da inserción do presente edicto no Boletín Oficial da Provincia e no DOGA– poidan examinar o expediente no Departamento de Urbanismo deste Concello, en horario de 9.00 a 14.00 horas, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Padrón, a 4 de agosto de 2014. O alcalde Asdo.: Antonio Fernández Angueira
14/08/2014 | Administración LocalMunicipal
Ponteceso
Secretaría
Derrogación da Ordenanza fiscal núm.6 e aprobación inicial da Ordenanza fiscal núm.6, reguladora da taxa pola intervención municipal nas comunicacións previas, declaracións responsables e por outorgar licenzas de apertura de establecementos

Asunto: Derrogación da Ordenanza fiscal núm.6, reguladora da taxa por outorgar licenzas de apertura de establecementos e aprobación inicial da Ordenanza fiscal núm.6, reguladora da taxa pola intervención municipal nas comunicacións previas, declaracións responsables e por outorgar licenzas de apertura de establecementos O Pleno do Concello acordou derrogar da Ordenanza fiscal núm.6, reguladora da taxa por outorgar licenzas de apertura de establecementos e aprobación inicial da Ordenanza fiscal núm.6, reguladora da taxa pola intervención municipal nas comunicacións previas, declaracións responsables e por outorgar licenzas de apertura de establecementos, na sesión ordinaria celebrada o día 28 de xullo de 2014. Someto a información pública o expediente durante 30 días para que as persoas interesadas presenten as reclamacións e as suxestións que consideren, ao abeiro do establecido no artigo 49. b da Lei 7/1985, do 2 de abril, reguladora das bases do réxime local. A ordenanza entenderase aprobada definitivamente no caso de que as persoas interesadas non presentaran reclamacións ou suxestións nese prazo. Ponteceso, 30 de xullo de 2014 O alcalde José Luis Fondo Aguiar
14/08/2014 | Administración LocalMunicipal
A Coruña
Área de Facenda e Administración Pública
Contratación
Modif. anuncio para a contratación do servizo de desenvolvemento de accións de formación profesional ocupacional do Servizo Municipal de Emprego, por lotes

Modificación de anuncio (AS-39/2014) En cumprimento da resolución da Tte. alcalde responsable da Área de Facenda e Administración Pública, de data 31 de xullo de 2014, de modificación do pliego de cláusulas administrativas particulares regulador do procedemento aberto con diversos criterios de adjudicación para a contratación do servizo de desenvolvemento de accións de formación profesional ocupacional do Servizo Municipal de Emprego, por lotes (AS-39/2014), iníciase un novo prazo de presentación de ofertas, polo que procede rectificar o anuncio publicado nese B. O. P. de data 22 de xullo de 2014, núm.138, páxina 8068, no seguinte punto: 7. Clasificación: non se esixe. A Coruña, 5 de agosto de 2014. O ALCALDE, P. D. A Tte. alcalde responsable do Área de Facenda e Administración Pública Rosa M.ª Galego Neira
14/08/2014 | Administración LocalMunicipal
Camariñas
Aprobación definitiva do orzamento municipal de 2014

Aprobación definitiva do orzamento municipal de 2014 Rematado o prazo de 15 días hábiles dende a publicación do acordo de aprobación inicial do orzamento xeral do Concello de Camariñas para o exercicio 2014, que tivo lugar na sesión extraordinaria celebrada o 14 de xullo de 2014, sen que se presentaran reclamacións contra o mesmo, dita aprobación pode considerarse definitiva de acordo co establecido no artigo 169.3 do RDL 2/2004, do 5 de marzo, e 20.3 do Real decreto 500/90, polo que faise a publicación do resumo por capítulos do mencionado orzamento: Na referida sesión plenaria se acordou aprobar o cadro de persoal, segundo o previsto no artigo 127 do Real decreto lexislativo 781/1986, que se reproduce a continuación: A) PLANTILLA FUNCIONARIOS B) PLANTILLA PERSOAL LABORAL FIXO O que se publica para xeral coñecemento, sinalando que, de conformidade co establecido no art.171 do Real decreto lexislativo 2/2004, do 5 de marzo, contra o acordo de aprobación definitiva poderá interpoñerse directamente o recurso contencioso-administrativo, na forma e prazos que establecen as normas da referida xurisdición. Camariñas, a 6 de agosto de 2014. O alcalde Asdo.: Manuel Valeriano Alonso de León
14/08/2014 | Administración LocalMunicipal
Mazaricos
Aprobación inicial transferencia de crédito 3/2014 e suplemento de crédito 2/2014

O Pleno da Corporación, en Sesión de data 31 de xullo de 2014, aprobou inicialmente os expedientes de transferencia de crédito 3/2014 e suplemento de crédito 2/2014. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Mazaricos, a 31 de xullo de 2014 O ALCALDE José Manuel Santos Maneiro
14/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 5 de agosto de 2014, da Xefatura Territorial da Coruña, pola que se autoriza e se aproba o proxecto de execución dunha instalación eléctrica no concello de Riveira (expediente IN407A 2014/003)

Resolución do 5 de agosto de 2014, da Xefatura Territorial da Consellería de Economía e Industria da Coruña, pola que se autoriza e se aproba o proxecto de execución dunha instalación eléctrica no concello de Riveira (expediente IN407A 2014/003). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo Social: Avda. de Arteixo, 171.15007 A Coruña Denominación: LMTS, CT rúa Fontenova, 5 e anexo I Situación: Riveira Características técnicas: – Liña de media tensión subterránea, a 20 kV, cunha lonxitude de 0,388 km, coa orixe na LMTS PMR 814 814 “Corrubedo” entre os CC. TT. Porto Alto e Campo da Agra 1 (exp.504/06) en punto de acceso á rede novo, en condutor 2 RHZ1-12/20kV-3(1x240) Al, e final no CT rúa Fontenova, 5 proxectado. – Centro de transformación en edificio non prefabricado cunha potencia de 400kVA e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 5 de agosto de 2014. O xefe territorial Isidoro Martínez Arca
14/08/2014 | Administración LocalMunicipal
Ferrol
Intervención
Edicto de exposición ao público da conta xeral exercicio 2013

EDICTO Formulada e rendida a conta xeral deste Concello correspondente ao exercicio 2013 e informada favorablemente pola Comisión Especial de Contas en sesión de data 29 de xullo de 2014, exponse ao público nas oficinas da Intervención municipal por espacio de quince días hábiles, durante os cales e oito máis os interesados poderán presentar reclamacións, reparos ou observacións, de conformidade co disposto no artigo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. Ferrol, a 4 de agosto de 2014. O alcalde accidental Asdo.: Guillermo Evia Pérez
14/08/2014 | Administración LocalMunicipal
Teo
Aprobación definitiva do expediente de modificacións de crédito 05/2014

Téndose aprobado inicialmente polo Pleno da Corporación deste Concello en sesión de data 26/06/2014 o expediente de Transferencia de Crédito nº03/2014 entre distintas áreas de gasto, e, dando cumprimento o disposto no artigo 179.4 do Real Decreto Lexislativo 2/2004, de 5 de marzo, cumprido o prazo de 15 días a efectos de exposición pública e posibles reclamacións sen que se teña presentado reclamación algunha, queda definitivamente aprobado o citado expediente, e remítese ó Boletín Oficial da Provincia a efectos da súa publicación, có resumo que de seguido se indica: FINANCIACIÓN DTC 93 AREA DE GASTO 4 AREA DE GASTO 1 Teo, 30 de xullo de 2014 O ALCALDE Martiño Noriega Sánchez
14/08/2014 | Administración LocalMunicipal
Irixoa
Novo resumo por capítulos expte.4/2014 e corrección do 5/2014

PUBLICACIÓN NOVO RESUMO POR CAPÍTULOS EXPTE.4/2014 Aprobado definitivamente o expediente de modificación orzamentaria n.º 4/2014, mediante acordo plenario do 9-7-2014 (sen alegacións), faise público o novo resumo por capítulos nos que sufriron variación polo expediente (*): (*) Neste cálculo non se computa a modificación orzamentaria n.º 5/2014, aprobada definitivamente por resolución da Alcaldía do 10-7-2014. Por outra banda procédese á corrección dun erro cometido no resumo por capítulos (ingresos) no anuncio do expediente de modificación orzamentaria 5/2014, publicado no BOP do 18-7-2014, que deberá quedar do seguinte xeito: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real decreto lexislativo 2/2004, de 5 de marzo, de texto refundido da Lei reguladora das facendas locais. Irixoa, 6 de agosto de 2014. O alcalde Antonio Deibe Sanmartín
14/08/2014 | Administración LocalMunicipal
Corcubión
Anuncio: Actividade sometida a avaliación ambiental

Dando cumprimento ao disposto no artigo 8.3 do Decreto 133/2008, do 12 de xuño, de avaliación de incidencia ambiental sométese a exposición pública a seguinte actividade: Logo de solicitarse nesta Alcaldía, licenza municipal para para a instalación dun almacén temporal de residuos non perigosos, sito na rúa J. B. Carrera Fabregas núm.38, a nome de Juan Jose Oca Canosa, do concello de Corcubión. A información pública será mediante un anuncio no Diario Oficial de Galicia, no Boletín da provincia e exposición no taboleiro de anuncios do Concello, durante o prazo de vinte días, contados a partir do seguinte o da última publicación. A apertura do trámite de información pública notificarase persoalmente aos colindantes e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Corcubión, 5 de agosto de 2014 O Alcalde-presidente Francisco J. Lema Fuentes
14/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 5 de agosto de 2014, da Xefatura Territorial da Coruña, pola que se somete a información pública a petición de autorización administrativa previa e de construción en Arzúa e Vila de Cruces ( IN407A 2014/097)

Resolución do 5 de agosto de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e de construción dunha instalación eléctrica nos concellos de Arzúa e Vila de Cruces (expediente IN407A 2014/097). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e de construción da instalación eléctrica que se describe: Solicitante: Red Eléctrica de España, SAU. Domicilio social: Paseo Conde de los Gaitanes, 177.28109 Alcobendas (Madrid). Denominación: LAT 220 KV San Caetano-Portodemouros entre AP.4-Sub. Portodemouros, Edición 2. Situación: concellos de Arzúa (A Coruña) e Vila de Cruces (Pontevedra). Características técnicas: Desmontaxe da liña aérea LAT 220 kV San Caetano-Portodemouros (IN407A 001/2005 DXIEM-A. T.) entre a subestación de Portodemouros e o apoio n.º 4, deixando nos apoios 2 e 3 existentes únicamente o circuíto pertencente á LAT 220 kV Portodemoutos-Monte do Carrio. Instalación dun novo tramo de liña na LAT 220 kV San Caetano-Portodemouros, dende a subestación de Portodemouros ata o apoio n.º 4. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 5 de agosto de 2014. O xefe territorial Isidoro Martínez Arca
14/08/2014 | Administración LocalMunicipal
Santiago de Compostela
Área de Servizos Sociais
Notificación de resolucións de expedientes sancionadores

ANUNCIO NOTIFICACIÓNS DE RESOLUCIÓNS DE PROCEDEMENTOS SANCIONADORES Resolucións de expedientes sancionadores No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificación de resolución de imposición de sanción ó interesado intentada y no practicada, nos expedientes sancionadores que a continuación se relacionan, por infracción da normativa vixente en materia DA ORDENANZA DE CONVIVENCIA, RESIDUOS E LIMPEZA VIARIA DO CONCELLO DE SANTIAGO DE COMPOSTELA aprobada por acordo do Pleno da Corporación o día 28/12/2006 (BOP da Coruña do 17/02/2007) e modificada por acordo do Pleno o día 23/12/2008 (BOP da Coruña do 17/04/2009), se procede a súa práctica mediante o anuncio no Boletín Oficial da Provincia e no taboleiro de edictos do concello de residencia, informándolles que a resolución é firme en vía administrativa e contra esta resolución poderá interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso-administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso-administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselles a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 06 de agosto de 2014. O vicesecretario P. D. A xefa de servizo da Área de Benestar Social DEC 03/01/12 Remus Gabriel Reinke Landaluce
12/08/2014 | Administración LocalMunicipal
Corcubión
Baixa de oficio definitiva no padrón de habitantes

ANUNCIO Por resolución da alcaldía n.º 336/2014, de data 1 de agosto de 2014, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de población e demarcación territorial das entidades locais, aprobado polo Real Decreto 1690/1986, do 11 de xullo: Ignorándose o domicilio dos interesados, practícaselles a notificación por medio do presente anuncio, de acordo co disposto no artigo 59.5 da Lei 30/1992, do 26 de novembro, comunicándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencios-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Corcubión, 1 de agosto de 2014. O alcalde Francisco Javier Lema Fuentes
12/08/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.45919. Pontón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río Bidueiras, a autorización de obras, no lugar de Travesía de Arteixo, parroquia de Arteixo (Santiago), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.45919. As obras solicitadas consisten na construción dun pontón peonil, mediante pórtico de formigón armado cunhas dimensións de 6,00 m de luz e 3,00 m de ancho. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de xullo de 2014. O xefe do Servizo Territorial Néstor Rodríguez Arias
12/08/2014 | Administración LocalMunicipal
Cedeira
Aprobación inicial da Ordenanza de regulación de tramitación de licenzas urbanísticas e outras formas de intervención administrativa do concello de Cedeira.

Aprobación inicial da Ordenanza de regulación de tramitación de licenzas urbanísticas e outras formas de intervención administrativa do concello de Cedeira. O Pleno do Concello de Cedeira, en sesión ordinaria realizada o día 30 de xullo de 2014, acordou a aprobación inicial da Ordenanza de regulación de tramitación de licenzas urbanísticas e outras formas de intervención administrativa do concello de Cedeira De conformidade co disposto no artigo 49 da Lei 7/1985, de 2 de abril, reguladora das bases do réxime local, sométese o expediente a información pública mediante anuncio publicado no Boletín Oficial da Provincia e no Taboleiro de Edictos do Concello de Cedeira, polo prazo de TRINTA días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións e suxerencias que estimen oportunas, encontrándose o expediente de manifesto na Secretaría do Concello durante o prazo sinalado. De non presentarse reclamacións durante o citado prazo a Ordenanza considerarase definitivamente aprobada. Cedeira, 31 de xullo de 2014. O alcalde, Asdo.: Luis Rubido Ramonde.
12/08/2014 | Administración LocalMunicipal
Arzúa
Aprobación do padrón de auga e saneamento

Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao cuarto bimestre de facturación do ano 2014, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao cuarto bimestre de 2014 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado do Contencioso-Administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 30 de xullo de 2013. Asdo.: José Luis García López Alcalde-presidente do Concello de Arzúa